*Ίδρυμα Ευαγγέλου Αβέρωφ-Τοσίτσα Πινακοθήκη Ε. Αβέρωφ - Μέτσοβο*

ΔΕΛΤΙΟ ΤΥΠΟΥ

**Έκθεση «*Νέα Αποκτήματα 2008-2021»***

**Συζήτηση στρογγυλής τραπέζης *«Στηρίζοντας την Τέχνη σήμερα»***

**ΕΚΘΕΣΗ** με τίτλο **«Νέα Αποκτήματα 2008-2021»** εγκαινιάστηκε στην **Πινακοθήκη Ε. Αβέρωφ** στις 23 Οκτωβρίου 2021.Πενήντα Έλληνες καλλιτέχνες αντιπροσωπεύτηκαν με έργα τους που καλύπτουν μια ευρεία χρονική περίοδο, από τον 19ο αιώνα (Νικηφ. Λύτρας, Κ. Βολανάκης, Ν. Ξυδιάς Π. Πανταζής, Π. Προσαλέντης, κ.α.) έως και τις μέρες μας. Πρόκειται για έργα πολύ διαφορετικά ως προς την τεχνοτροπία και τα μέσα έκφρασής τους, έργα σημαντικά που συμπληρώνουν την ιστορική συνέχεια της συλλογής ή την επεκτείνουν χρονολογικά ώστε να διαφαίνονται και οι πιο σύγχρονες αναζητήσεις στην ελληνική τέχνη.

Στόχος της έκθεσης ήταν να δώσει στον επισκέπτη την ευκαιρία να θαυμάσει τα νέα αποκτήματα της Πινακοθήκης της περιόδου 2008-2021, αλλά και να αναδείξει τη σημασία της δωρεάς και να τιμήσει τους δωρητές της.

Την έκθεση συνόδευσε ομώνυμος δίγλωσσος κατάλογος με έγχρωμες φωτογραφίες των έργων.

Τα εγκαίνια έγιναν στο ανακαινισμένο κτίριο της Πινακοθήκης, που χάρη στη δωρεά του Ιδρύματος Σταύρου Νιάρχου (ΙΣΝ), είναι πλέον πλήρως προσβάσιμο σε άτομα με κινητικές δυσκολίες.

ΔΙΑΡΚΕΙΑ ΕΚΘΕΣΗΣ: 23 /10/2021 έως 10/1/2022

‒‒‒‒‒‒‒

**ΣΥΖΗΤΗΣΗ ΣΤΡΟΓΓΥΛΗΣ ΤΡΑΠΕΖΗΣ** με θέμα «**Στηρίζοντας την Τέχνη σήμερα**» πραγματοποιήθηκε στις 23 Οκτωβρίου 2021 στο Μέτσοβο, στα πλαίσια των φθινοπωρινών εκδηλώσεων της Πινακοθήκης Αβέρωφ. Στόχος της συζήτησης, στην οποία συμμετείχαν εξέχοντες εκπρόσωποι κρατικών και ιδιωτικών φορέων Τέχνης και νέοι δημιουργοί, ήταν να διερευνήσει τη σημερινή πραγματικότητα ως προς την στήριξη της Τέχνης και τις δυνατότητες ή δυσκολίες που υπάρχουν, τόσο από πλευράς κρατικών και άλλων φορέων Τέχνης, όσο και από την πλευρά της νέας γενιάς των δημιουργών μας.

ΣΥΜΜΕΤΕΧΟΝΤΕΣ: ▪ **Πάκυ Βλασσοπούλου**, Εικαστικός, Συνιδρύτρια Ανεξάρτητου Καλλιτεχνικού Χώρου 3 137 ▪ **Δήμητρα Νικολού**, Συνιδρύτρια, Διευθύντρια Προγράμματος ARTWORKS ▪ **Μάριος Σπηλιόπουλος**,Ζωγράφος,Καθηγητής ΑΣΚΤ ▪ **Σταμάτης Σχιζάκης**, Επιμελητής, Τομέας Φωτογραφίας και Νέων Μέσων, Εθνικό Μουσείο Σύγχρονης Τέχνης ▪ **Συραγώ Τσιάρα**, Αν. Διευθύντρια MOMus-Μουσείου Σύγχρονης Τέχνης/Διευθύντρια Μπιενάλε Σύγχρονης Τέχνης Θεσσαλονίκης ▪ **Μανώλης Χάρος**, Εικαστικός.

ΣΥΝΤΟΝΙΣΜΟΣ ΣΥΖΗΤΗΣΗΣ: **Ειρήνη Οράτη**, Ιστορικός Τέχνης.

‒‒‒‒‒‒‒‒

Με την οικονομική υποστήριξη του Υπουργείου Πολιτισμού και Αθλητισμού

*Χορηγοί:* Ίδρυμα Βαρώνου Μιχαήλ Τοσίτσα ● Κατώγι Αβέρωφ Α.Ε.

Τα έργα για την προσβασιμότητα της Πινακοθήκης σε άτομα με κινητικές δυσκολίες πραγματοποιήθηκαν χάρη στη δωρεά του Ιδρύματος Σταύρος Νιάρχος (ΙΣΝ)

‒‒‒‒‒‒‒‒‒

Για πληροφορίες ή φωτογραφικό υλικό σχετικά με την έκθεση:

210 6778 244, κ. Μπέττυ Καρατζά, 9.00 έως 14.00